उन्‍नाव रेप कांड के सीबीआई का मुख्‍य गवाह यूनुस की मौत के बाद शव को आनन-फानन में दफनाने का मामला तूल पकड़ता जा रहा है. शनिवार को यूनुस के परिजनों ने पोस्‍टमार्टम कराने से इनकार कर दिया है. मौके पर पुलिस प्रशासन के अधिकारी परिजनों को समझाने का प्रयास कर रहे है. हालांकि परिजन शव को दोबारा बाहर नहीं निकलवाना चाहते हैं और इसका विरोध कर रहे हैं. गांव में भारी संख्‍या में ग्रामीण इकट्ठा हो गए हैं. मामले की गंभीरता को देखते हुए जिला प्रशासन ने भारी पुलिस फोर्स तैनात की गई है.